CELEX: C2007/155/06
Language: da
Date: 2007-07-07 00:00:00
Title: Sag C-43/06: Domstolens dom (Sjette Afdeling) af 24. maj 2007 — Kommissionen for De Europæiske Fællesskaber mod Den Portugisiske Republik (Traktatbrud — direktiv 85/384/EØF — arkitekter — gensidig anerkendelse af eksamensbeviser, certifikater og andre kvalifikationsbeviser — nødvendigt at aflægge optagelsesprøve til arkitektsammenslutningen)

7.7.2007   
            
            
               DA
            
            
               Den Europæiske Unions Tidende
            
            
               C 155/4
            
         Domstolens dom (Sjette Afdeling) af 24. maj 2007 — Kommissionen for De Europæiske Fællesskaber mod Den Portugisiske Republik
   (Sag C-43/06) (1)
   
   (Traktatbrud - direktiv 85/384/EØF - arkitekter - gensidig anerkendelse af eksamensbeviser, certifikater og andre kvalifikationsbeviser - nødvendigt at aflægge optagelsesprøve til arkitektsammenslutningen)
   (2007/C 155/06)
   Processprog: portugisisk
   Parter
   
      Sagsøger: Kommissionen for De Europæiske Fællesskaber (ved H. Støvlbæk og P. Guerra e Andrade, som befuldmægtigede)
   
      Sagsøgt: Den Portugisiske Republik (ved L. Fernandes, som befuldmægtiget)
   Sagens genstand
   Traktatbrud — tilsidesættelse af artikel 2 og 10 i Rådets direktiv 85/384/EØF af 10. juni 1985 om gensidig anerkendelse af eksamensbeviser, certifikater og andre kvalifikationsbeviser inden for arkitekturområdet, herunder om foranstaltninger, som skal lette den faktiske udøvelse af retten til etablering og fri udveksling af tjenesteydelser (EFT L 223, s. 15) — krav om, at arkitekter fra andre medlemsstater, der ikke er indskrevet i de respektive nationale organisationer, for at udøve erhverv som arkitekt skal bestå en optagelsesprøve til værtslandets faglige organisation for arkitekter
   Konklusion
   
               1)
            
            
               Den Portugisiske Republik har tilsidesat sine forpligtelser i henhold til artikel 2 og 10 i Rådets direktiv 85/384/EØF af 10. juni 1985 om gensidig anerkendelse af eksamensbeviser, certifikater og andre kvalifikationsbeviser inden for arkitekturområdet, herunder om foranstaltninger, som skal lette den faktiske udøvelse af retten til etablering og fri udveksling af tjenesteydelser, som ændret ved Europa-Parlamentets og Rådets direktiv 2001/19/EF af 14. maj 2001, idet den kræver, at indehavere af faglige kvalifikationer inden for arkitekturområdet, der er tildelt af andre medlemsstater, består en optagelsesprøve til den faglige organisation for arkitekter i Portugal.
            
         
               2)
            
            
               Den Portugisiske Republik betaler sagens omkostninger.
            
         
      (1)  EUT C 86 af 8.4.2006.